Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13-pročišćeni tekst i 1/18) i članka 6. Pravilnika o provođenju postupka jednostavne nabave, radova i usluga Grada Koprivnice („Glasnik Grada Koprivnice“ broj 1/17) - u daljnjem tekstu: „Pravilnik“, gradonačelnik Grada Koprivnice dana 28. ožujka 2018. godine, donio je

**ODLUKU**

**o početku postupka i imenovanju stručnog povjerenstva za pripremu i provedbu**

**postupka jednostavne nabave za glavni projekt**

**energetske obnove zgrade O.Š. „Đuro Ester“**

**I.**

 Donosi se Odluka o početku postupka i imenovanju stručnog povjerenstva naručitelja za pripremu i provedbu postupka jednostavne nabave za glavni projekt energetske obnove zgrade O.Š. „Đuro Ester“.

 Javni naručitelj jednostavne nabave je Grad Koprivnica, Zrinski trg 1, Koprivnica, OIB: 62112914641.

 Postupak jednostavne nabave provodi Upravni odjel za društvene djelatnosti.

 Predmet jednostavne nabave je glavni projekt energetske obnove zgrade O.Š. „Đuro Ester“.

 Procijenjena vrijednost nabave iznosi 160.000,00 kn u koji iznos nije uračunat PDV.

 Financijska sredstva za jednostavnu nabavu planirana su u Proračunu Grada Koprivnice za 2018. godinu.

**II.**

 Postupak jednostavne nabave provodi se sukladno članku 7. stavku 1. Pravilnika.

 Jednostavna nabava planirana je u Planu nabave za 2018. godinu, evidencijski broj nabave je: 107/18. JDN.

 Kriterij odabira u ovom postupku jednostavne nabave je najniža cijena

**III.**

 U stručno povjerenstvo (u daljnjem tekstu „Povjerenstvo“) u ovom postupku jednostavne nabave imenuju se:

 1. Marija Potroško Kovačić, dipl.oec. (posjeduje certifikat u području javne nabave),

 2. Maja Ištvan Krapinec, dipl.ing.arh.

 3. Denis Premec, ing.el.

**IV.**

 Odgovorna osoba javnog naručitelja je Mišel Jakšić, dipl.oec., gradonačelnik Grada Koprivnice.

**V.**

 Zadaća Povjerenstva je priprema i provedba postupka jednostavne nabave sukladno članku 6. stavku 3. Pravilnika: izrada potrebne dokumentacije za nabavu, izrada i slanje poziva za dostavu ponuda, otvaranje, pregled i ocjena ponuda, rangiranje ponuda prema kriteriju za odabir, predlaganje odluke o odabiru ili odluke o poništenju te obavljanje ostalih poslova potrebnih za provedbu postupka.

KLASA: 361-01/18-01/0010

URBROJ: 2137/01-06/3-18-3

Koprivnica, 28. ožujka 2018.

GRADONAČELNIK:

Mišel Jakšić, dipl.oec.

**O b r a z l o ž e nj e**

Planom nabave za 2018. godinu, planirano je provođenje postupka nabave za glavni projekt energetske obnove zgrade O.Š. „Đuro Ester“.

Prvi korak za provođenje navedene jednostavne nabave je donošenje Odluke o početku postupka i imenovanju stručnog povjerenstva za pripremu i provedbu postupka jednostavne nabave.

Zadaća Povjerenstva je priprema i provedba postupka jednostavne nabave sukladno članku 6. stavku 3. Pravilnika: izrada potrebne dokumentacije za nabavu, izrada i slanje poziva za dostavu ponuda, otvaranje, pregled i ocjena ponuda, rangiranje ponuda prema kriteriju za odabir, predlaganje odluke o odabiru ili odluke o poništenju te obavljanje ostalih poslova potrebnih za provedbu postupka.

 U skladu s navedenim predlaže se Gradonačelniku Grada Koprivnice Mišelu Jakšiću, dipl.oec. donošenje Odluke o početku postupka i imenovanju stručnog povjerenstva za pripremu i provedbu postupka jednostavne nabave za glavni projekt energetske obnove zgrade O.Š. „Đuro Ester“.

 Nositelj izrade i predlagatelj akta:

 Upravni odjel za društvene djelatnosti:

 Pročelnica:

 Ana Mlinarić, dipl.soc.radnica